
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1105894/841 /0006Α (1) 

Τροποποίηση απόφασης Σύστασης - Συγκρότησης Ζ' 
Υπηρεσιακού Συμβουλίου του Υπουργείου Οικονομι¬ 
κών. 

Ο / ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 89 του Π. Δ/τος 284/88 
«Οργανισμός Υπουργείου Οικονομικών» (ΦΕΚ 128/Α), 
όπως ισχύει σήμερα. 

2. Τις διατάξεις του άρθρου 27 του Ν. 2081/92 «Ρύθ¬ 
μιση του θεσμού των Επιμελητηρίων, τροποποίηση των 


διατάξεων του Ν. 1712/87 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 
154/Α). 

3. Την αριθ. 1074919/549/0006Α/1.6.93 απόφαση 
«Σύσταση Συγκρότηση Ζ' Υπηρεσιακού Συμβουλίου του 
Υπουργείου Οικονομικών» (ΦΕΚ 436/Β), όπως τροποποι¬ 
ήθηκε με την αριθ. 1095311/737/0006Α/14.7.93 από¬ 
φαση (ΦΕΚ 531/Β). 

4. Την αριθ. 4510/20.5.93 απόφαση του Υπουργού Οι¬ 
κονομικών «Μεταβίβαση αρμοδιοτήτων και της εξουσίας 
να υπογράφουν «Με Εντολή Υπουργού» στον Γενικό 
Γ ραμματέα του Υπουργείου Οικονομικών και στον Γ ενικό 
Γ ραμματέα της Γ ενικής Γ ραμματείας Οικονομικής Πολιτι¬ 
κής και Συστημάτων του ίδιου Υπουργείου» (ΦΕΚ 365/Β), 
αποφασίζουμε: 

1. Τροποποιούμε την αριθ. 1074919/549/0006Α/ 
1.6.93 απόφασή μας (ΦΕΚ 436/Β), ως προς την παρ. 5 
αυτής, όπως τροποποιήθηκε με την αρ. 1095311 /737/ 
0006Α/14.7.93 απόφαση (ΦΕΚ 531/Β), και ορίζουμε 
όπως η ισχύς της απόφασης αυτής αρχίζει από 1 ης Νοεμ¬ 
βρίου 1993 αντί της 16ης Αυγούστου 1993. 

2. Κατά τα λοιπά ισχύει η αριθ. 1074919/549/0006Α/ 
1.6.93 απόφασή μας (ΦΕΚ 436/Β). 

3. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 1993 

Με εντολή Υπουργού 
Ο Γ ενικός Γ ραμματέας 
ΑΠ. ΑΝΑΣΤΑΣΟΠΟΥΛΟΣ 

-φ- 

Αριθ. 2049636/5992 (2) 

Ανάκληση της απόφασης του Υπουργού Οικονομικών 
215125/13.9.1965. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 

2. Το από 7.10.1958 Β. Δ/γμα (ΦΕΚ 175/Α/ 

24.10.1958) «Τροποποίηση του από 20.1.1932 Π. Δ/ 
τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 215125/13.9.1965 «Ανά¬ 
θεση της διαχείρισης του Εθνικού Παιδικού Σταθμού 
Αγίων Αναργύρων Αττικής στην Τράπεζα της Ελλάδος. 

5. Το Ν. 1431 /84 (ΦΕΚ 46/Α/84) με το οποίο οι εθνικοί 
παιδικοί σταθμοί κ.λπ. μετονομάζονται σε Κρατικούς Παι¬ 
δικούς Σταθμούς. 

6. Τα έγγραφα της Τράπεζας της Ελλάδος αριθ. 23366/ 
30.7.1993 και 23807/4.8.93 με τα οποία ζητείται η μετα¬ 
φορά του λογ/σμού της ταμιακής διαχείρισης του Κρατι¬ 
κού Παιδικού Σταθμού Αγίων Αναργύρων Αττικής από την 
Τράπεζα της Ελλάδος (Κεντρικό Κατ/μα στην Αγροτική 
Τράπεζα της Ελλάδος (Υποκ/μα Αγίων Αναργύρων). 

7. Την απόφαση του Υπουργού των Οικονομικών αριθ. 
1092170/1378/0006/15.10.1991 (ΦΕΚ 846/ Β/ 
15.10.1991) «Μεταβίβαση της εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντή, 
στους Προϊσταμένους Δ/νσεων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Κρατικού Παι¬ 
δικού Σταθμού Αγίων Αναργύρων Αττικής αλλά επιλύονται 
θέματα διαδικαστικά, αποφασίζουμε: 

Ανακαλούμε την απόφασή μας αριθ. 215125/ 
13.9.1965 σχετική με την ανάθεση της Ταμιακής διαχείρι¬ 
σης του Κρατικού Παιδικού Σταθμού Αγ. Αναργύρων Αττι¬ 
κής στην Τράπεζα Ελλάδος (Κεντρικό Κατ/μα) και ορί¬ 
ζουμε όπως το Ταμιακό υπόλοιπο του λογ/σμού μεταφερ¬ 
θεί σε λογ/σμό στην Αγροτική Τράπεζα της Ελλάδος 
(Υποκατάστημα Αγίων Αναργύρων). 

Αθήνα, 4 Αυγούστου 1993 
Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

-♦- 

Αριθ. 83977/3547 (3) 

Παράταση ισχύος απαγορευτικής διάταξης κυνηγίου στα 

δύο προσωρινά καταφύγια της Κοινότητας Ν. Μαρμαρά 

Χαλκιδικής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 
«περί Δασικού Κώδικα» που προστέθηκαν με τις διατάξεις 
του άρθρου 7 Ν. 177/75, καθώς και τις διατάξεις της 
414985/85 κοινής Διϋπουργικής Απόφασης ΥΠΕΘΟ - 
ΥΠ.ΓΕ. (ΦΕΚ 757/Β785). 

2. Την αριθ. Υ. 2015/353362/1.6.1993 (ΦΕΚ 398/Β/ 
2.6.1993) κοινή Απόφαση Πρωθυπουργού και Υπουργού 
Γεωργίας, περί μεταβίβασης αρμοδιοτήτων στον Υφυ¬ 
πουργό Γεωργίας Απόστολο Σταύρου. 

3. . Την αριθ. 79953/3107/1 Τ.7.1988 Απόφαση του 
ΥΠ.ΓΕ. για πενταετή (5) απαγόρευση κυνηγίου. 

4. Το αριθ. 2519/6.7.1993 έγγραφο του Δασαρχείου 
Πολυγύρου που εισηγείται θετικά για δετή παράταση της 
ισχύος της προαναφερομένης εις την παρ. 3 απόφασης, 
αποφασίζουμε: 

Παρατείνουμε την ισχύ της αριθ. 79953/3107/ 
11.7.1988 Απόφασης του ΥΠ.ΓΕ. για δετή απαγόρευση 


του κυνηγίου, για πέντε (5) χρόνια δηλαδή μέχρι 
31.7.1998. . 

Το Δασαρχείο Πολυγύρου παρακαλείται για την έκδοση 
της σχετικής Δασικής Απαγορευτικής Απόφασης Θήρας 
την οποία να κοινοποιήσει και στο ΥΠ.ΓΕ. 

Η απόφαση αυτή, που δεν προκαλεί καμμία δαπάνη, 
στον Κρατικό Προϋπολογισμό, να δημοσιευθεί στην Εφη¬ 
μερίδα της Κυβερνήσεως και θα ισχύσει από τον κυνηγε¬ 
τικό χρόνο 1993 - 1994. 

Αθήνα, 27 Ιουλίου 1993 

Ο ΥΦΥΠΟΥΡΓΟΣ 

ΑΠ. ΣΤΑΥΡΟΥ 
-♦- 

Αριθ. 12.964 (4) 

Κανονισμός προσωπικού του Οργανισμού Μεσολάβησης 
και Διαιτησίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 18 του Ν. 
1876/90 (ΦΕΚ 27/Α/8.3.90). 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

3. Το αριθ. 113/5.7.93 Πρακτικό συνεδρίασης του Δ.Σ. 
του Οργανισμού Μεσολάβησης και Διαιτησίας. 

4. Το αριθ. 648/7.7.93 έγγραφο του Προέδρου του Ορ¬ 
γανισμού Μεσολάβησης και Διαιτησίας, αποφασίζουμε: 

1. Να δημοσιευθεί στην Εφημερίδα της Κυβέρνησης ο 
πιο κάτω Κανονισμός Προσωπικού του Οργανισμού Μεσο¬ 
λάβησης και Διαιτησίας, του οποίου το περιεχόμενο έχει 
ως εξής: 


ΚΑΝΟΝΙΣΜΟΣ ΠΡΟΣΩΠΙΚΟΥ 
ΤΟΥ ΟΡΓΑΝΙΣΜΟΥ ΜΕΣΟΛΑΒΗΣΗΣ ΚΑΙ ΔΙΑΙΤΗΣΙΑΣ 

Αρθρο 1: 

ΠΡΟΣΩΠΙΚΟ ΤΟΥ ΟΡΓΑΝΙΣΜΟΥ 
Το προσωπικό του Οργανισμού διακρίνεται σε: 
α) Τακτικό 
β) Έκτακτο 

Αρθρο 2 

ΠΕΔΙΟ ΙΣΧΥΟΣ ΤΟΥ ΚΑΝΟΝΙΣΜΟΥ 
α. Στον παρόντα κανονισμό υπάγεται μόνο το τακτικό 
και έκτακτο προσωπικό του Ο.ΜΕ.Δ. 

β. Συνεργάτες και εμπειρογνώμονες που παρέχουν 
υπηρεσίες στον Ο.ΜΕ.Δ. με σύμβαση έργου δεν υπάγο¬ 
νται στον κανονισμό αυτό. Κάθε σχετικό με αυτούς θέμα 
ρυθμίζεται με απόφαση του Δ.Σ. του Ο.ΜΕ.Δ. 

Άρθρο 3 

ΠΡΟΣΛΗΨΕΙΣ ΤΑΚΤΙΚΟΥ ΠΡΟΣΩΠΙΚΟΥ 
Το τακτικό προσωπικό του Οργανισμού προσλαμβάνε¬ 
ται με σύμβαση εργασίας αορίστου χρόνου με απόφαση 
του Διοικητικού Συμβουλίου. 

Άρθρο 4 

ΠΡΟΣΛΗΨΕΙΣ ΕΚΤΑΚΤΟΥ ΠΡΟΣΩΠΙΚΟΥ 

Το έκτακτο προσωπικό του Οργανισμού προσλαμβάνε¬ 
ται με απόφαση του Δ.Σ., για την κάλυψη εκτάκτων ή επο- 

χιακών αναγκών του Ο.ΜΕ.Δ. με σύμβαση ορισμένου χρό¬ 
νου. Η σύμβαση αυτή δεν μπορεί να ξεπερνά τους πέντε 
(5) μήνες. 

Άρθρο 5 

ΠΡΟΣΟΝΤΑ ΤΟΥ ΠΡΟΣΩΠΙΚΟΥ ΚΑΙΑΡΜΟΔΙΟΤΗΤΕΣ 
ΤΩΝ ΣΤΕΛΕΧΩΝ ΤΟΥ Ο.ΜΕ.Δ. 

1. Τα προσόντα του υπό πρόσληψη προσωπικού του 
Ο.ΜΕ.Δ. καθορίζονται με απόφαση του Δ.Σ. αναλόγως 
των λειτουργικών αναγκών του Οργανισμού. 

2. Με απόφαση του Δ.Σ. του Ο.ΜΕ.Δ. που απαιτεί αυξη¬ 
μένη πλειοψηφία τουλάχιστον οκτώ (8) θετικών ψήφων, 
και σε συνδυασμό με το άρθρο 20 παρ. 1 του Κανονισμού 
Οργάνωσης και Λειτουργίας του Ο.ΜΕ.Δ., καθορίζονται οι 
αρμοδιότητες των στελεχών του Οργανισμού. 

Άρθρο 6 

ΑΠΟΔΟΧΕΣ ΠΡΟΣΩΠΙΚΟΥ 

α. Οι αποδοχές του προσωπικού καθορίζονται κατά την 
πρόσληψη αυτού με απόφαση του Διοικητικού Συμβου¬ 
λίου του Ο.ΜΕ.Δ. 

β. Υπερωριακή απασχόληση του προσωπικού γίνεται 
σύμφωνα με τη" σχύουσα νομοθεσία μετά από απόφαση 
του Διοικητικο< ιβουλίου. 

γ. Με απόφα.-; του Διοικητικού Συμβουλίου του 
Ο.ΜΕ.Δ. οι αποδοχές του προσωπικού αναπροσαρμόζο¬ 
νται αναλόγως του χρόνου υπηρεσίας και της αποδοτικό- 
τητάς του. 

δ. Το Διοικητικό Συμβούλιο του Οργανισμού μπορεί να 
παράσχει στους εργαζόμενους και πρόσθετες υλικές 
αμοιβές. 

Άρθρο 7 

ΜΗΤΡΩΟ ΥΠΑΛΛΗΛΩΝ 

Για κάθε υπάλληλο τηρείται στην αρμόδια υπηρεσία του 
Ο.ΜΕ.Δ. φάκελλος στον οποίο περιλαμβάνονται όλα τα 
στοιχεία που αφορούν τα επαγγελματικά του προσόντα, 
τους τίτλους σπουδών, το βιογραφικό σημείωμα, την υπη¬ 
ρεσιακή του κατάσταση και τη σχέση του με τον Οργανι¬ 
σμό. 

Άρθρο 8 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ 

α) Τα της απουσίας από την εργασία του προσωπικού 
λόγω ασθένειας ρυθμίζονται σύμφωνα με την ισχύουσα 
νομοθεσία. 

β) Οι ετήσιες κανονικές άδειες χορηγούνται υποχρεω¬ 
τικά στο προσωπικό σύμφωνα με την εργατική νομοθεσία 
και τις λειτουργικές ανάγκες του Οργανισμού. 

γ) Το προσωπικό, τακτικό και έκτακτο του ΟίΜΕ.Δ. 
οφείλει νς επιδεικνύει επιμέλεια και εχεμύθεια στην εκτέ¬ 
λεση των καθηκόντων του. Επίσης, να προσέρχεται στην 
εργασία την κανονισμένη ώρα και να τηρεί πιστά το καθο¬ 
ρισμένο ωράριο. 

δ) Εργαζόμενος που απουσιάζει από την εργασία του 
λόγω ασθένειας ή σοβαρού κωλύματος οφείλει να το ανα¬ 
κοινώσει στην υπηρεσία. 

ε) Το προσωπικό, τακτικό και έκτακτο του Ο.ΜΕ.Δ., 
οφείλει να τηρεί τους όρους των κανονισμών του Οργανι¬ 


σμού και τις αποφάσεις του Διοικητικού Συμβουλίου. 

Άρθρο 9 

ΠΕΙΘΑΡΧΙΚΑ ΠΑΡΑΠΤΩΜΑΤΑ 
Πειθαρχικά παραπτώματα που συνεπάγονται κυρώσεις 
είναι: 

α. Η αυθαίρετη απουσία του προσωπικού από τα καθή- 
κοντά του, η αδικαιολόγητη μη έγκαιρη προσέλευση, η 
πριν από τις κανονισμένες ώρες αποχώρηση από την υπη¬ 
ρεσία. 

β. Η αμέλεια και η μη έγκαιρη εκτέλεση υπηρεσίας. 

γ. Η απείθεια προς τις εντολές των προϊσταμένων, κα¬ 
θώς και η άρνηση ή παρέλκυση εκτέλεσης υπηρεσίας και 
η μη εκτέλεση της εργασίας του κατά τρόπο σύμφωνο με 
τις διδόμενες εντολές. 

δ. Η απρεπής συμπεριφορά προς συναδέλφους ή προς 
το κοινό που συναλλάσσεται με τον Οργανισμό καθώς και 
η άνιση μεταχείριση ή αντιμετώπιση των μερών. 

Πειθαρχικές ποινές: 

Για τα παραπτώματα του άρθρου 9 επιβάλλονται, 
ύστερα από απόφαση του Δ.Σ., οι ακόλουθες ποινές ανά¬ 
λογα με την περίπτωση: 

α. Έγγραφη επίπληξη 
β. Προσωρινή αργία μέχρι 10 ημερών 
γ. Απόλυση 

Άρθρο 10 

ΛΥΣΗ ΣΥΜΒΑΣΗΣ ΕΡΓΑΣΙΑΣ 
α. Η μεταξύ του Οργανισμού και του προσωπικού εργα¬ 
σιακή σχέση λύεται αυτοδίκαια με την συμπλήρωση του 
ορίου ηλικίας λόγω συνταξιοδότησης. Ο Οργανισμός κα¬ 
ταβάλλει την προβλεπόμενη από το νόμο αποζημίωση, σε 
περίπτωση αποχώρησης του μισθωτού λόγω συνταξιοδό- 
τησης. 

β. Η σύμβαση εργασίας λύεται με απόλυση και πριν από 
την συμπλήρωση του πιο πάνω ορίου ηλικίας με καταγγε¬ 
λία της σύμβασης εργασίας ύστερα από απόφαση του Δ.Σ. 
με ηυξημένη πλειοψηφία οκτώ (8) ψήφων. 

Άρθρο 11 

ΔΙΕΥΘΥΝΤΗΣ ΤΟΥ Ο.ΜΕ.Δ. 

1. Ο Διευθυντής προσλαμβάνεται στα πλαίσια του άρ¬ 
θρου 19 του Κανονισμού Οργάνωσης και Λειτουργίας του 
Ο.ΜΕ.Δ. και επιμελείται για την λειτουργία του Οργανι¬ 
σμού σύμφωνα με τις αποφάσεις του Προέδρου, του Δ.Σ. 
και τους Κανονισμούς του Ο.ΜΕ.Δ. 

2. Με απόφαση του Δ.Σ. του Ο.ΜΕ.Δ. που απαιτεί αυξη¬ 
μένη πλειοψηφία τουλάχιστον οκτώ (8) θετικών ψήφων, 
και σε συνδυασμό με το άρθρο 20 παρ. 1 του Κανονισμού 
Οργάνωσης και Λειτουργίας του Ο.ΜΕ.Δ., καθορίζονται οι 
επιμέρους αρμοδιότητες του Διευθυντή του Οργανι¬ 
σμού. 

Άρθρο 12 

ΙΣΧΥΣ ΤΟΥ ΚΑΝΟΝΙΣΜΟΥ 

Η ισχύς και εφαρμογή του παρόντος Κανονισμού αρχίζει 
από τη δημοσίεύσή του στην Εφημερίδα της Κυβερνή- 
σεως. 

Αρθρο 13 
ΤΕΛΙΚΗ ΔΙΑΤΑΞΗ 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Το Διοικητικό Συμβούλιο 

Ο Πρόεδρος Ο Αναπλ. Πρόεδρος 

Τα μέλη 
(υπογραφές) 

2. Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1993 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 
- φ- 

Αριθ- ΔΥ5α/4869 (5) 

Αύξηση του ύψους πάγιας προκαταβολής και συμπλή¬ 
ρωση κωδικών αριθμών στο Γεν. Περιφερειακό Αντι- 

καρκινικό Νοσοκομείο Πειραιά - Μεταξά. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού των Ν.Π.Δ.Δ. 
όπως έχει τροποποιηθεί και συμπληρωθεί. 

β. Του Ν.Δ. 2592/53 «Περί οργάνωσης της Ιατρικής 
Αντίληψης όπως έχει τροποποιηθεί και συμπληρωθεί με¬ 
ταγενέστερα με το Νόμο 1397/83 «περί ΕΣΥ (ΦΕΚ 143/ 
83). 

2. Την Απόφαση του Πρωθυπουργού και του Υπουργού 
Οικονομικών αρ. Υ 2009/20.5.93 (ΦΕΚ 365/τ.Β'/93) για 
ανάθεση αρμοδιοτήτων στον Υφυπουργό Οικονομικών. 

3. Το απόσπασμα πρακτικών αρ. 7/10.3.93 της συνε¬ 
δρίασης του Δ.Σ. του Γεν. Περ. Αντικ. Νοσοκομείου Πει¬ 
ραιά - Μεταξά. 

4. Την κοινή υπουργική απόφαση αρ. Δ4α 2976/90 του 
Υπουργού Υγείας, Πρόνοιας και Κοινωνικών Ασφαλίσεων 
και τους Υφυπουργούς Οικονομικών «περί σύστασης πά¬ 
γιας προκαταβολής στο Γεν. Περ. Αντικ. Νοσοκ. Πειραιά - 
Μεταξά. 

5. Τις συνθήκες λειτουργίας του Γεν. Περ. Αντικ. Νοσ. 
Πειραιά Μεταξά, αποφασίζουμε: 

Αυξάνουμε το ύψος της παγίας προκαταβολής που έχει 
συσταθεί στο Γ εν. Περ. Αντικ. Νοσ. Πειραιά - Μεταξά με 
την (4) σχετική απόφασή μας από το ποσό του 1.500.000 
στο ποσό των 2.500.000 δρχ. και ορίζουμε συμπληρωμα¬ 
τικά τις με Κ.Α. εξόδων 0859, 0881,0887, 0912, 1129, 
1436, 1430, 1529, 1613, 1614, 1779, 1841, 1899, 
7126. Πιστώσεις του προϋπολογισμού εξόδων σε βάρος 
των οποίων θα ενεργούνται πληρωμές δαπανών από την 
πάγια προκαταβολή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 1993 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΥΦΥΠ. ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Π. ΔΟΥΚΑΣ Δ. ΣΙΟΥΦΑΣ 

--φ- 

Αριθ. Δ/5α/8158 (6) 

Μεταφορά της Ταμειακής Διαχείρισης του ΚΠΕ Αδριανής 
Δράμας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Το Π.Δ. της 20.1.32 «περί διαχειρίσεως Νομικών 
Προσώπων υπό της Τραπέζης της Ελλάδος». 

β) Του Α.Ν. 1611/60 «Περί καταθέσεων Ν.Π.Δ.Δ. και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 2999/54 & 3856/58. 

γ. Τις διατάξεις του άρθρου 13 του Ν. 1902/ 
17.10.90. 

2. Το αριθ. 155/28.6.93 έγγραφο του Κρατικού Παιδι¬ 
κού Σταθμού Αδριανής Δράμας. 

3. Το πρακτικό της με αριθ. 8ης/24.5.93 Συνεδρίασης 
του Κ.Π.Σ. Αδριανής, αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Κρατικού Παιδικού Σταθμού Αδριανής Δράμας από 
την Εθνική Τράπεζα της Ελλάδος Δράμας στη Αγροτική 
Τράπεζα σύμφωνα με τις διατάξεις και τις προϋποθέσεις 
που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

-φ- 

Αριθ. Υ6/7465 (δις) (7) 

Τροποποίηση και συμπλήρωση της Υπουργικής Απόφα¬ 
σης Α6Α/1826/28.2.89 σχετικά με την ταινία γνησιό¬ 
τητας των φαρμακευτικών προϊόντων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 6 παρ. 1 του Ν. 1316/83. 
β) του άρθρου 3 του Ν. 1316/83, όπως συμπληρώθηκε 
με το άρθρο 24 παρ. 2 του Ν. 1759/85. 

2. Την εισήγηση του ΔΣ/ΕΟΦ αριθ. 0-844/4.11.92 και 
0-421/26.5.93. 

3. Την Κοινή απόφαση του Πρωθυπουργού και Υπουρ¬ 
γού Υγείας, Πρόνοιας και Κοινών. Ασφαλίσεων υπ’ αριθ. 
1938/9.12.92 «Ανάθεση αρμοδιοτήτων στους Υφυπουρ¬ 
γούς Υγείας, Πρόνοιας και Κοινών. Ασφαλίσεων (ΦΕΚ Β'/ 
727/11.12.92). 

4. Τις διατάξεςι του Ν. 2081 /92 άρθρο 27 (ΦΕΚ 154/Α/ 

1992), αποφασίζουμε: 

Τροποποιούμε και συμπληρώνουμε την απόφασή μας 
αριθ. Α6Α/1826/28.2.89 ως εξής: 

2. Στην παράγραφο 6 προστίθενται εδάφια (γ) και (δ) 
που έχουν ως εξής: 

(γ) Τις υποχρεώσεις της παραγράφου αυτής έχουν και οι 
φαρμακαποθήκες. 

(δ) Οι παραγωγοί φαρμακευτικών προϊόντων είτε αυτά 
κυκλοφορούν στην Ελληνική αγορά, είτε εξάγονται οφεί¬ 
λουν να υποβάλλουν στη Δ/νση Ελέγχου Παραγωγής του 
ΕΟΦ το πρώτο πενθήμερο εκάστου μηνός, φωτοτυπίες 
των επισήμων δελτίων παραγωγής ενός εκάστου προϊό¬ 
ντος με τον αριθμό παρτίδος, υπογραφόμενα από τον 
υπεύθυνο παραγωγής και ποιοτικού ελέγχου ή συγκε¬ 
ντρωτική κατάσταση των προϊόντων που έχουν παραχθεί 
κατά τον προηγούμενο μήνα υπογραφόμενη από τους 
υπεύθυνους του εργοστασίου. 

Σε κάθε ένα από τα δελτία ή την κατάσταση θα δηλώνο¬ 
νται οι αριθμοί των ταινιών γνησιότητας του ΕΟΦ που χρη¬ 
σιμοποιήθηκαν και οι οποίες θα πρέπει να είναι εν σειρά. 

Σε περίπτωση εξαγωγής ποσοτήτων των ανωτέρω ιδιο¬ 
σκευασμάτων θα προσκομίζεται στη Δ/νση Ελέγχου Πα¬ 
ραγωγής του Ε.Ο.Φ., αντίγραφο του τιμολογίου εξαγωγής 
με τους αριθμούς ταινιών γνησιότητας που έχουν επικολ- 
ληθεί. Το αυτό ισχύει και για προϊόντα που παράγονται 
αποκλειστικά για εξαγωγή. 

Για τα συσκευαζόμενα στην Ελλάδα προϊόντα, θα ισχύει 
το ίδιο καθεστώς. 

Γ ια τα εισαγόμενα προϊόντα από χώρες ΕΟΚ θα προ¬ 
σκομίζεται τιμολόγιο εισαγωγής των προϊόντων που εισή- 
χθησαν τον προηγούμενο μήνα συνοδευόμενο από υπεύ¬ 
θυνη δήλωση στην οποία να αναγράφονται οι αριθμοί της 
ταινίας γνησιότητας εν σειρά που χρησιμοποιήθηκαν και 
στην οποία να βεβαιούται γραπτώς ότι τα στοιχεία που 
υποβάλλονται είναι αληθή (πραγματικά). 

Γ ια εισαγόμενα προϊόντα από τρίτες χώρες, θα προσκο¬ 
μίζεται αντίγραφο τιμολογίου θεωρημένο από τον Ε.Ο.Φ. 
και υπεύθυνη δήλωση που θα αναγράφονται οι χρησιμο¬ 
ποιημένες ταινίες ως ανωτέρω. 

Κάθε τιμολόγιο ή η συνοδεύουσα υπεύθυνη δήλωση θα 
πρέπει να περιλαμβάνει σαφώς τους αριθμούς παρτίδος 
των εισαγομένων μορφών και περιεκτικοτήτων των φαρ¬ 
μακευτικών προϊόντων. 

Ο ΕΟΦ διενεργεί όλους τους αναγκαίους ελέγχους και 
σε ειδικές περιπτώσεις παραπέμπει στις αρμόδιες κατά 
τόπους υγειονομικές υπηρεσίες να διενεργούν τους σχε¬ 
τικούς δειγματοληπτικούς ελέγχους σε όλη την Επικρά¬ 
τεια. „ 

Η επικόλληση των ταινιών γνησιότητας για τα παραγό- 
μενα, συσκευαζόμενα φάρμακα γίνεται μετά το πέρας της 
συσκευασίας ολοκλήρου της παρτίδος και όχι τμηματικά. 
Η απελευθέρωση (ΠΕ1.ΕΑ3Ε) της παρτίδος θα γίνεται 
μετά την επικόλληση της ταινίας γνησιότητας. 

1. Το εδάφιο (β) της παραγράφου 6 τροποποιείται ως 
εξής: 

(β) Να δηλώνουν στον ΕΟΦ τον αριθμό ταινιών γνησιό¬ 
τητας που χρησιμοποίησαν για τα προϊόντα τους κατά 
προϊόν, μορφή και συσκευασία συνυπολογίζοντας και τις 
απώλειες κατά την επικόλληση (φύρα) που δεν πρέπει να 
υπερβαίνει το πέντε τοις χιλίοις (5%ο) του συνόλου των 
χρησιμοποιημένων ταινιών γνησιότητας που δεν έχουν 
χρησιμοποιήσει ή όταν ζητηθεί αυτό από τον Ε.Ο.Φ. 

Η απόφαση αυτή ισχύει από 1.9.1993. 


Οι διατάξεις της απόφασης αυτής δεν προκαλούν δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1992 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 

- ♦- 

Αριθ. 6987 (8) 

Προϋποθέσεις, όροι και διαδικασία χορήγησης άδειας 
ίδρυσης και λειτουργίας Ινστιτούτων Επαγγελματικής 
Κατάρτισης (Ι.Ε.Κ.) από Νομικά Πρόσωπα Ιδιωτικού Δι¬ 
καίου ή Ιδιώτες. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 (ΦΕΚ 18 τ.Α') «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» και ειδικότερα τις διατάξεις των πα¬ 
ραγράφων 7, 8 και 9 του άρθρου 5 του νόμου αυτού. 

2. Τη με αριθ. Ζ/3378/12.5.93 (ΦΕΚ 356 τ.Β') από¬ 
φαση του Υπουργού ΥΠΕΠΘ «Προϋποθέσεις, όροι και 
διαδικασία χορήγησης άδειας ίδρυσης και λειτουργίας Ιν¬ 
στιτούτων Επαγγελματικής Κατάρτισης (Ι.Ε.Κ.) από Νο¬ 
μικά Πρόσωπα Ιδιωτικού Δικαίου ή Ιδιώτες». 

3. Τη με αριθμ. 24/3.8.93 πράξη του Δ.Σ. του Οργανι¬ 
σμού Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Αρθρο μόνο 

Κατά την πρώτη εφαρμογή της απόφασης Ζ/3378/93 
(ΦΕΚ 356 τ.Β') του Υπουργού ΥΠΕΠΘ για το χειμερινό 
εξάμηνο κατάρτισης του έτους 1993: 

α. Γ ια τα ιδιωτικά Ι.Ε.Κ., τα οποία πρόκειται να λειτουρ¬ 
γήσουν αποκλειστικά ειδικότητες ή εξειδικεύσεις του το¬ 
μέα δημοσιογραφίας οπτικοακουστικών μέσων, οι προθε¬ 
σμίες παρατείνονται ως ακολούθως: 

ί. Οι αιτήσεις για τη χορήγηση άδειας ίδρυσης ιδιωτικού 
Ι.Ε.Κ. μαζί με τα απαιτούμενα δικαιολογητικά υποβάλλο¬ 
νται στον Ο.Ε.Ε.Κ. έως και πέντε (5) ημέρες από την επό¬ 
μενη της δημοσίευσης της παρούσας απόφασης στην 
Εφημερίδα της Κυβερνήσεως και το Δ.Σ. του Ο.Ε.Ε.Κ. 
αποφασίζει για τη χορήγηση ή μη της άδειας ίδρυσης ιδιω¬ 
τικού Ι.Ε.Κ. εντός πέντε (5) εργασίμων ημερών από την 
επομένη της λήξης της προθεσμίας υποβολής των παρα¬ 
πάνω αιτήσεων. Σε περίπτωση χορήγησης άδειας ίδρυσης 
ιδιωτικού Ι.Ε.Κ., η απόφαση δημοσιεύεται στην Εφημε¬ 
ρίδα της Κυβερνήσεως και κοινοποιείται στον ενδιαφερό¬ 
μενο. 

ίί. Στην περίπτωση αυτή οι αιτήσεις για την έγκριση προ¬ 
γράμματος ειδικότητας μαζί με τα απαιτούμενα δικαιολο- 
γητικά υποβάλλονται στον Ο.Ε.Ε.Κ. έως και επτά (7) ημέ¬ 
ρες από την επόμενη της δημοσίευσης της παρούσας 
απόφασης στην Εφημερίδα της Κυβερνήσεως και το Δ.Σ. 
του Ο.Ε.Ε.Κ. αποφασίζει για την έγκριση ή μη του προ¬ 
γράμματος εντός είκοσι (20) ημερών από την επομένη της 

σεων. 

λήξης της προθεσμίας υποβολής των παραπάνω αιτή- 
ΐϋ. Στην προκειμένη περίπτωση, καθώς και σε όσες πε¬ 
ριπτώσεις το Δ.Σ. του Ο.Ε.Ε.Κ. έχει εν τω μεταξύ εγκρίνει 
προγράμματα των ανωτέρω ειδκοτήτων ή εξειδικεύσεων 
του τομέα αυτού που υποβλήθηκαν στις προθεσμίες που 
τάσσει η Ζ/3378/93 απόφαση Υπουργού ΥΠΕΓ1Θ, οι αιτή¬ 
σεις για τη χορήγηση άδειας λειτουργίας ιδιωτικού Ι.Ε.Κ. 
μαζί με τα απαιτούμενα δικαιολογητικά υποβάλλονται τον 
Ο.Ε.Ε.Κ. έως και δεκατέσσερις (14) ημέρες από την επο¬ 
μένη της δημοσίευσης της απόφασης του Δ.Σ. του 
Ο.Ε.Ε.Κ. για τη χορήγηση άδειας ίδρυσης Ιδιωτικού Ι.Ε.Κ. 
σύμφωνα με την παρούσα Υπουργική Απόφαση στην Εφη¬ 
μερίδα της Κυβερνήσεως και το Δ.Σ. του Ο.Ε.Ε.Κ., έως 
και την 23η Σεπτεμβρίου 1993, αποφασίζει για τη χορή¬ 
γηση ή μη άδειας λειτουργίας. Η απόφαση του Δ.Σ. 
Ο.Ε.Ε.Κ. κοινοποιείται στον ενδιαφερόμενο. 

β. Κατά τα λοιπά εφαρμόζεται όπως ισχύουν, οι διατά¬ 
ξεις της Υπουργικής Απόφασης Ζ/3378/93 (ΦΕΚ 356 
τ.Β'). 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 24.428 (9) 

Ψήφιση Ο.Ε.Υ. ΚΑΠΗ Δήμου Χολαργού - Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981. 

2. Την 7/93 απόφαση του Διοικητικού Συμβουλίου του 
ΚΑΠΗ Δήμου Χολαργού. 

3. Τη σύμφωνη γνωμοδότηση του Δημοτικού Συμβου¬ 
λίου Χολαργού, όπως εκφράστηκε στην 51/93 απόφασή 
του. 

4. Τη σύμφωνη γνωμοδότηση του οικείου Υπηρεσιακού 
Συμβουλίου, που διατυπώθηκε στο 13/30.6.93 πρακτικό 
του. 

5) Τα στοιχεία του οικείου φακέλου, αποφασίζουμε: 
Εγκρίνουμε την 7/93 απόφαση του Διοικητικού Συμ¬ 
βουλίου του ΚΑΠΗ Δήμου Χολαργού, που αφορά την ψή¬ 
φιση Οργανισμού Εσωτερικής Υπηρεσίας, ο οποίος έχει 
ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ ΔΗΜΟΥ ΧΟΛΑΡΓΟΥ 

Αρθρο Ιο 

Το Κέντρο Ανοικτής Προστασίας Ηλικιωμένων Δήμου 
Χολαργού συγκροτείται και οργανώνεται σε δύο (2) Υπη¬ 
ρεσίες: 1) Διοικητική Υπηρεσία και 2) Υγειονομική Υπηρε¬ 
σία. 

Αρθρο 2ο 

1. Η Διοικητική και Κοινωνική Υπηρεσία συγκροτείται 
από τα ακόλουθα Γραφεία: 
α) Γ ραφείο Διοίκησης και Προσωπικού και 
β) Γραφείο Κοινωνικής Προστασίας (Πρόνοιας). 


2. Η Υγειονομική Υπηρεσία συγκροτείται από τα ακό¬ 
λουθα Γραφεία: 

α) Γ ραφείο Ιατροφαρμακευτικής Περίθαλψης, 
β) Γ ραφείο Φυσικοθεραπείας 
γ) Γ ραφείο Εργοθεραπείας. 

Αρθρο 3ο 

Γ ια την λειτουργία των Γ ραφείων των υπηρεσιών του 
άρθρου 2 οι θέσεις διαρθρώνονται κατά κλάδους και βαθ¬ 
μούς και ειδικές κατηγορίες ως εξής: 

1. ΜΟΝΙΜΟ ΠΡΟΣΩΠΙΚΟ 

Α. ΔΙΟΙΚΗΤΙΚΟ ΠΡΟΣΩΠΙΚΟ 
1. Κλάδος ΤΕ2 Κοινωνικών Λειτουργών. 

Μία (1) θέση Κοινωνικών Λειτουργών-Κλάδου ΤΕ-2 με 
βαθμούς Γ - Α. 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κλάδος ΤΕ10 Φυσικοθεραπετών. 

Μία (1) θέση φυσιοθεραπευτών κλάδου ΤΕ10 με βαθ¬ 
μούς Α-Γ. 

2. Κλάδος ΤΕ6 Επισκεπτριών Αδελφών ή σε έλλειψη 
Αδελφών Νοσοκόμων 

Ανωτέρων Σχολών του κλάδου ΤΕ8 Νοσοκόμων Αδελ¬ 
φών. 

Μία (1) θέση Επισκεπτριών αδελφών κατά προτίμηση 
του κλάδου ΤΕ6 Επισκεπτριών Αδελφών με βαθμούς Γ-Α 
ή σε έλλειψη αυτών Αδελφών Νοσοκόμων Ανωτέρων Σχο¬ 
λών του κλάδου ΤΕ8 Νοσοκόμων Αδελφών με βαθμούς 
Γ-Α. 

3. Προσωπικό Ειδικών θθέσεων. 

. α) Μία (1) θέση Γιατρού Ειδικότητας Φυσικής Ιατρικής 
και Αποκατάστασης ή Γηρίατρου κατά προτίμηση ή και σε 
έλλειψη αυτού Παθολόγου ή άλλης ειδικότητας με μερική 
απασχόληση. 

β) Μία (1) θέση Εργοθεραπευτών του Κλάδου ΤΕ18 με 
βαθμό Γ-Α 

2. ΠΡΟΣΩΠΙΚΟ ΑΟΡΙΣΤΟΥ ΧΡΟΝΟΥ 

ΟΙΚΟΓΕΝΕΙΑΚΟΙ ΒΟΗΘΟΙ 

Μία (1) θέση οικογενειακών βοηθών. 

Αρθρο 4ο 

1. Της Κοινωνικής Υπηρεσίας προΐσταται ο Κοινωνικός 
Λειτουργός ο οποίος είναι και συντονιστής της καλής λει¬ 
τουργίας όλων των υπηρεσιών του ΚΑΠΗ. Αναλυτικότερα 
έχει τις παρακάτω αρμοδιότητες: 

α) Συνεργάζεται με τα μέλη με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενεια¬ 
κών προβλημάτων σεβόμενος την προσωπικότητα, την 
αξιοπρέπεια και τα δικαιωμάτα του μέλους. 

β) Συνεργάζεται με το υπόλοιπο προσωπικό του Κέ¬ 
ντρου και έχει την διοικητική ευθύνη της εύρυθμης λει¬ 
τουργίας των υπηρεσιών του Κέντρου δηλαδή του Ια¬ 
τρείου, Φυσικοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προ- 
στατευομένων μελών. 

γ) Συνεργάζεται με την Διοίκηση του Κέντρου και έχει 
την ευθύνη για την οργάνωση εκπαίδευση και αξιοποίηση 
των εθελοντών καθώς και την διοικητική και μόνο παρακο¬ 
λούθηση της εργασίας και άλλων σπουδαστών των Παρα- 
ϊατρικών Επαγγελμάτων που τυχόν θα εκπαιδεύονται στο 
Κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και του Δήμου που λειτουργεί 

το Κέντρο με σκοπό τη διαφώτιση και συμμετοχή τους στο 
πρόγραμμα. 

ε) Οργανώνει σύμφωνα με το εγκεκριμένο πρόγραμμα, 
τις διάφορες εκδηλώσεις ψυχαγωγικές, μορφωτικές κ.λπ. 
του Κέντρου στα πλαίσια καλής συνεργασίας με τους δη¬ 
μότες ή ιδιώτες εθελοντές, εφόσον υπάρχουν και με τα 
μέλη και γενικά αντιμετωπίζει κάθε έκτακτο πρόβλημα 
που αφορά την λειτουργία του Κέντρου. 

2. Του Ιατρείου προΐσταται γιατρός, ο οποίος παρέχει 
τις ιατρικές του υπηρεσίες, φροντίζει για την ύστερα από 
εξέταση και παραπομπή των μελών σε άλλες ειδικότητες, 
συνιοτά διενέργεια παρακλινικών εξετάσεων και παρέχει 
οδηγίες για φαρμακευτική αγωγή, επισκεπτόμενος σε 
έκτακτες περιπτώσεις και στο σπίτι το μέλος που έχει την 
ανάγκη του. 

3. Στο ιατρείο του κέντρου υπηρετεί:. 

Επισκέπτρια αδελφή κατά προτίμηση, ή νοσηλεύτρια 

της οποίας το έργο είναι το εξής: 

α) Να βοηθά τον ιατρό τις ημέρες και τις ώρες που λει¬ 
τουργεί το ιατρείο. 

β) Μαζί με τον ιατρό έχει την ευθύνη για την φύλαξη και 
διαχείριση του φαρμακευτικού και υγειονομικού υλικού 
του κέντρου. 

γ) Επισκέπτεται με εντολή του γιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα ατομι¬ 
κής και δημόσιας υγείας. Γενικά επιλαμβάνεται με κάθε 
θέμα υγείας που αφορά τα μέλη και τις οικογένειες τους. 

4. Στο φυσικοθεραπευτήριο, προΐσταται ο φυσιοθερα¬ 
πευτής ο οποίος ύστερα από γραπτή εντολή του γιατρού 
εφαρμόζει φυσιοθεραπευτική αγωγή στα μέλη του κέ¬ 
ντρου που έχουν ανάγκη από αυτή. Φυσιοθεραπευτική 
αγωγή μπορεί να εκτελέσει στο σπίτι μελών σε έκτακτες 
και ειδικές ανάγκες τους που κρίνει ο γιατρός. 

5. Στο Εργοθεραπευτήριο προΐσταται ο Εργοθεραπευ- 
τής ο οποίος έχει ως έργο του την αξιοποίηση και τη δρα- 
στηριοποίηση του μέλους, για δημιουργική απασχόληση 
και παραγωγικό έργο με σκοπό και την οικονομική του ενί¬ 
σχυση. 

Επίσης βοηθά το μέλος στην άσκηση για αυτοεξυπηρέ¬ 
τηση και στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους όταν υπάρχει ειδική ανάγκη 
για τούτο. 

6. Οι οικογενειακοί βοηθοί προσφέρουν τις υπηρεσίες, 
τους κυρίως στο σπίτι των μελών για τις περιπτώσεις που 
ζουν μόνοι τους και έχουν ιδιαίτερες ανάγκες βοήθειας. Η 
βοήθεια συνίσταται στην παροχή υπηρεσιών μέσα στο 
σπίτι όπως είναι π.χ. ελαφρό μαγείρεμα, καθαριότητα 
προμήθεια τροφίμων και διάφορες άλλες μικροεξύπηρε- 
τήσεις έξω από το σπίτι. 

Επίσης μεριμνά για την καθαριότητα και τον ευπρεπισμό 
όλων των χώρων του ΚΑΠΗ. 

Όλοι οι παραπάνω εργαζόμενοι θα έχουν απασχόληση 
εκτός από τον γιατρό ο οποίος προσλαμβάνεται με ωρομί¬ 
σθιο ή σύμβαση έργου. 

7. Το κέντρο Ανοικτής Προστασίας του Δήμου, μπορεί 
να χρησιμοποιηθεί σαν Κέντρο πρακτικής ασκήσεως 
σπουδαστών Σχολών Κοινωνικής Υπηρεσίας και άλλων 
Παραϊατρικών Επαγγελμάτων. 

8. Ανάμεσα στις δραστηριότητες του κέντρου είναι και η 


κινητοποίηση, εκπαίδευση και χρησιμοποίηση εθελοντι¬ 
κού προσωπικού σε όλα τα προγράμματα που θα προέρχο¬ 
νται κατά προτίμηση από το Δήμο και την περιοχή Χολαρ- 
γού. 

Ακροτελεύτιο άρθρο 

1. Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού του ΚΑΠΗ Δήμου 
Χολαργοϋ, ύψους 10.500.000 δρχ. περίπου για το τρέχον 
οικονομικό έτος και 10.500.000 δρχ. περίπου για καθένα 
από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του ΚΑΠΗ Δήμου Χολαργού ύψους 
10.500.000 δρχ. με τα στοιχεία Κ.Α. 01 /05/111.1 και 01 / 
05/112.1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 30 Ιουλίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-»- 

Αριθ. 9658 (10) 

Σύσταση αναπτυξιακού Συνδέσμου 6ης Γεωγραφικής 
Ενότητας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Το Π.Δ/γμα 341/1988 (ΦΕΚ 155 τ.Α'), με το οποίο 
προσδιορίσθηκαν οι γεωγραφικές περιοχές (ενότητες) 
του Νομού μας. 

2. Τις διατάξεις των άρθρων 190 έως 196 του Δ.Κ.Κ. 
(Π.Δ. 323/89). 

3. Τις σύννομες αποφάσεις 63/1992, 80/1992, 61/ 

1992 και 102/1992 των Κοιν/κών Συμβουλίων Βρυσα- 
κίου, Καμποχωρίου, Λουτρού και Νησιού, αντίστοιχα, για 
τη σύσταση αναπτυξιακού συνδέσμου. 6ης γεωγραφικής 
ενότητας Επαρχίας Ημαθίας. 

4. Τις σύννομες αποφάσεις 30/1993, 25/1993, 7/ 

1993 και 30/1993 των Κοιν. Συμβουλίων Βρυσακίου, Κα- 
μποχωρίου, Λουτρού και Νησιού αντίστοιχα, που λήφθη- 
καν σύμφωνα με τις διατάξεις του άρθρου 27 του Ν. 2081 / 
92, αποφασίζουμε: 

Νομιμοποιούμε τις ανωτέρω αποφάσεις των Κοινοτικών 
Συμβουλίων που αφορούν τη σύσταση Αναπτυξιακού Συν¬ 
δέσμου 6ης Γεωγραφικής ενότητας του νομού Ημαθίας, 
αποτελούμενο από τις Κοινότητες Βρυσακίου, Καμποχω- 
ρίου, Λουτρού και Νησιού με την επωνυμία «ΜΑΚΕΔΟ¬ 
ΝΙΑ». 

1. Σκοποί του Συνδέσμου είναι: 

- Η εκπόνηση τοπικού αναπτυξιακού προγράμματος και 
χωροταξιακοϋ σχεδίου της περιοχής. 

- Η υποβοήθηση των Κοιν/των του Συνδέσμου στην κα¬ 
ταγραφή και ιεράρχηση των αναγκών, στην αξιολόγηση 
των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποιήσής τους. 

- Η μελέτη, κατασκευή, διαχείριση και συντήρηση των 
έργων τεχνικής υποδομής ή κοινωνικού εξοπλισμού των 
Κοινοτήτων, που αναθέτουν οι Κοινότητες στο Σύνδεσμο, 
με χρηματοδότηση του από τα έσοδά τους ή από πιστώ¬ 
σεις του Προγράμματος Δημοσίων Επενδύσεων, καθώς 
και διακοινοτικών έργων τεχνικής υποδομής ή κοινωνικού 
εξοπλισμού. 

- Η κατάρτιση προγραμμάτων και η ανάληψη πρωτο¬ 
βουλιών για την αξιοποίηση των τοπικών πλουτοπαραγωγι- 
κών πόρων και την ανάπτυξη των τοπικών παραγωγικών 
δυνάμεων. 

- Η προστασία του φυσικού και του χτιστού περιβάλλο¬ 
ντος και η μέριμνα για τη διατήρηση και αξιοποίηση της 
αρχιτεκτονικής κληρονομιάς, των αρχαιολογικών μνη¬ 
μείων και των πολιτιστικών παραδόσεων της περιοχής. 

- Η ενημέρωση και επιμόρφωση των κατοίκων της πε¬ 
ριοχής με στόχο τη διεύρυνση της συμμετοχής τους στην 
ανάπτυξη του τόπου τους καθώς και η δημιουργία νέων 
εκπαιδευτικών θεσμών (π.χ. Τεχνική Σχολή) στην περιοχή 
που θα βοηθήσουν τη μόρφωση και τον επαγγελματικό 
προσανατολισμό των κατοίκων και 

- Γενικά, ανάληψη πρωτοβουλιών για την προώθηση 
της ολοκληρωμένης τοπικής ανάπτυξης της περιοχής. 

Ιδιαίτερα στους σκοπούς του Συνδέσμου περιλαμβάνο¬ 
νται: 

- Η συλλογή, μεταφορά, διάθεση και επεξεργασία των 
απορριμμάτων της περιοχής. 

- Η μελέτη, κατασκευή, διαχείριση και συντήρηση συ¬ 
στημάτων ύδρευσης, αποχέτευσης και φωτισμού, που 
αναθέτουν οι Κοινότητες στον Σύνδεσμο. 

- Η μελέτη, κατασκευή, διαχείριση και συντήρηση συ¬ 
στημάτων άρδευσης που αναθέτουν οι Κοινότητες στον 
Σύνδεσμο. 

- Η προμήθεια και διαχείριση συγκοινωνιακών μέσων 
για την εξυπηρέτηση των κατοίκων και των μαθητών της 
περιοχής. 

- Η συντήρηση των σχολικών κτιρίων και η μελέτη, κα¬ 
τασκευή, διαχείριση και συντήρηση των αθλητικών εγκα¬ 
ταστάσεων και των χώρων κοινωνικοπολιτιστικών λειτουρ¬ 
γιών διακοινοτικής σημασίας. 

- Η ανάληψη πρωτοβουλιών για ίδρυση διακοινοτικών 
επιχειρήσεων και μικτών επιχειρήσεων των Κοινοτήτων με 
τους Συνεταιρισμούς της περιοχής. 

Για την προώθηση των σκοπών του ο Σύνδεσμος δη¬ 
μιουργεί υπηρεσία με το απαραίτητο επιτημονικό, διοικη¬ 
τικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά αποκτά το απαραίτητο 


ανθρώπινο δυναμικό και την αναγκαία υλικοτεχνική υπο¬ 
δομή. Επίσης συνεργάζεται για την προώθηση των σκο¬ 
πών του με τους συνεταιρισμούς, τους συλλόγους και τους 
άλλους κοινωνικούς φορείς της τοπικής αυτοδιοίκησης ή 
του δημοσίου τομέα που ενδιαφέροντα· για την πε¬ 
ριοχή. 

2. Έδρα του Συνδέσμου είναι Κοινότητα Λουτρού. 

3. Χρονική διάρκεια του Συνδέσμου είναι (3) χρόνια 

4. Έδρα του Συνδέσμου είναι 

α) Η ετήσια εισφορά κάθε Κοινότητας, μέλους του Συν¬ 
δέσμου που είναι ίση με το 2% των τακτικών εσόδων κάθε 
Κοινότητας και Δήμου του προηγούμενου έτους. 

β) Πρόσοδοι από την περιουσία του Συνδέσμου. 

γ) Πρόσοδοι από τους φόρους, τέλη και δικαιώματα που 
επιβάλλονται υπέρ του Συνδέσμου στα έργα διακοινοτικής 
σημασίας. 

δ) Δωρεές, επιχορηγήσεις και εισφορές από το Δημόσιο 
ή άλλους φορείς του Δημοσίου τομέα ή άλλα νομικά ή φυ¬ 
σικά πρόσωπα. 

ε) Επιχορηγήσεις από φορείς του Δημοσίου τομέα για 
την εκτέλεση έργων, την κάλυψη των δαπανών τους και 
την πληρωμή αποδοχών του προσωπικού τους. 

- Από τις διατάξεις αυτής της απόφασης προκαλείται 
δαπάνη σε βάρος του προϋπ/σμού των ΟΤΑ που αποτε¬ 
λούν τον Αναπτυξιακό Σύνδεσμο ύψους 1.675.856 δρχ. 
περίπου για το τρέχον οικονομικό έτος και 2.000.000 δρχ. 
περίπου για καθένα από τα επόμενα οικονομικά έτη. 

- Η ανωτέρω δαπάνη θα καλυφθεί με τροποποίηση των 
προϋπ/σμών των Κοινοτήτων που αποτελούν τον Αναπτυ¬ 
ξιακό Σύνδεσμο και συγκεκριμένα με ισόποση αυξομεί¬ 
ωση των προϋπολογισμών τους για την οποία έχουν εκδο- 
θεί οι αποφάσεις αριθ. 30/1993, 25/1993, 7/1993 και 
30/1993 των Κοιν. Συμβουλίων Βρυσακίου, Καμποχω¬ 
ρίου, Λουτρού και Νησιού αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 27 Ιουλίου 1993 
Ο Νομάρχης 

ΚΩΝ/ΝΟΣ ΕΥΘΥΜΙΟΠΟΥΛΟΣ 

